

ประกาศคณะกายภาพบำบัด มหาวิทยาลัยมหิดล

เรื่อง รับสมัครคัดเลือกบุคคลเพื่อบรรจุเป็นลูกจ้างชั่วคราว (เงินรายได้)

**…………………………………………………**

 ด้วยคณะกายภาพบำบัด มหาวิทยาลัยมหิดล มีความประสงค์รับสมัครสอบคัดเลือกบุคคลเพื่อบรรจุเป็นลูกจ้างชั่วคราว(เงินรายได้) **ตำแหน่ง นักกายภาพบำบัดระบบประสาท จำนวน 1 อัตรา** ปฏิบัติงาน ณ ศูนย์กายภาพบำบัด คณะกายภาพบำบัด มหาวิทยาลัยมหิดล เชิงสะพานสมเด็จพระปิ่นเกล้า ดังมีรายละเอียดต่อไปนี้

**1. ตำแหน่งที่จะบรรจุและคุณสมบัติเฉพาะตำแหน่ง** จะปรากฏอยู่ในบัญชีรายละเอียดแนบท้ายประกาศนี้

**2. คุณสมบัติทั่วไปของผู้มีสิทธิ์สมัครสอบ**

 ผู้สมัครสอบต้องมีคุณสมบัติทั่วไปตามระเบียบมหาวิทยาลัยมหิดล ว่าด้วยข้อบังคับมหาวิทยาลัยมหิดล ว่าด้วยการบริหารงานบุคคลลูกจ้างเงินรายได้ พ.ศ. 2561 และ มีคุณสมบัติเฉพาะสำหรับตำแหน่งตามที่ระบุไว้ในรายละเอียดแนบท้ายประกาศนี้

**3. วันเวลาและสถานที่ รับสมัครสอบ**

 **เปิดรับสมัครตั้งแต่นี้ – 28 กุมภาพันธ์ 2568** ผู้ประสงค์จะสมัครสอบคัดเลือก สามารถปฏิบัติได้ ดังนี้

* สมัครผ่านระบบ สมัครสมาชิกผ่านระบบ e-Recruitment onlineโดยสามารถไปกรอก ใบสมัครได้ที่ <http://www.op.mahidol.ac.th/orpr/E-Recruitment>

**4. เอกสารและหลักฐานการสมัครให้แปลงเป็นไฟล์ที่มีนามสกุลดังนี้**

1. รูปถ่ายหน้าตรงแต่งกายสุภาพ ไม่สวมหมวก ไม่สวมแว่นตาดำ ถ่ายมาแล้วไม่เกิน 6 เดือน เป็น (.jpg) ขนาดไม่เกิน 300 KB
2. หลักฐานใบทะเบียนบ้าน และบัตรประชาชน เป็น(.doc, .pdf, .zip, .rar, .jpg) ขนาดไม่เกิน 700 KB
3. หลักฐานใบปริญญาบัตรหรือหนังสือรับรอง ซึ่งได้รับอนุมัติจากผู้มีอำนาจว่าเป็นผู้สำเร็จการศึกษาครบถ้วนตามหลักสูตรแล้วเป็น (.doc, .pdf, .zip, .rar, .jpg) ขนาดไม่เกิน 700 KB
4. หลักฐานใบระเบียนแสดงผลการศึกษา หรือ Transcript เป็น (.doc, .pdf, .zip, .rar, .jpg) ขนาดไม่เกิน 700 KB
5. หลักฐานการเกณฑ์ทหารหรือได้รับการยกเว้น(กรณีเพศชาย สด.8/สด.43) เป็น (.doc, .pdf, .zip, .rar, .jpg) ขนาดไม่เกิน 700 KB
6. หลักฐานอื่นๆ เช่น ใบเปลี่ยนชื่อ – สกุล, ทะเบียนสมรส (ถ้ามี) เป็น (.doc, .pdf, .zip, .rar, .jpg) ขนาดไม่เกิน 700 KB

**เงื่อนไขสำคัญ**

ไฟล์ใบสมัครงานที่จะรับพิจารณาต้องมีลักษณะดังนี้

1. ไฟล์แนบเพื่อประกอบการสมัครงานถูกต้องครบถ้วนตามรายละเอียด ที่ระบุไว้ด้านบน

2. อายุใบสมัครไม่เกิน 6 เดือน นับตั้งแต่วันบันทึกข้อมูล

**5. ประกาศรายชื่อผู้มีสิทธิ์สอบ วัน เวลา และสถานที่สอบ**

 คณะกายภาพบำบัดจะประกาศรายชื่อผู้มีสิทธิ์เข้ารับการคัดเลือก **ในวันที่ 5 มีนาคม 2568**สามารถติดต่อสอบถาม ณ สำนักงานคณบดี คณะกายภาพบำบัด มหาวิทยาลัยมหิดล เลขที่ 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170 โทรศัพท์ 02-441-5450 ต่อ 20226 โทรสาร 02-441-5454 หรือสามารถตรวจสอบรายชื่อจาก <http://www.op.mahidol.ac.th/orpr/E-Recruitment>

### ประกาศ ณ วันที่ 4 กุมภาพันธ์ พ.ศ. 2568

 (รองศาสตราจารย์ ดร.กภ.จารุกูล ตรีไตรลักษณะ)

 คณบดีคณะกายภาพบำบัด

**รายละเอียดแนบท้ายประกาศคณะกายภาพบำบัด มหาวิทยาลัยมหิดล**

**ลงวันที่ 4 กุมภาพันธ์ พ.ศ. 2568**

**ตำแหน่ง :** นักกายภาพบำบัดทางระบบประสาท (ลูกจ้างชั่วคราวเงินรายได้) จำนวน1 อัตรา

**ลักษณะงาน**

1. ปฏิบัติงานให้บริการกายภาพบำบัดในด้านการป้องกัน ส่งเสริม รักษา และฟื้นฟู สำหรับคนปกติและ

ผู้ป่วยด้านระบบประสาท

1. รับผิดชอบเกี่ยวกับการบริหารงานในศูนย์กายภาพบำบัด
2. ประสานงานการจัดตารางฝึกปฏิบัติงานของนักศึกษากายภาพบำบัด
3. สอนการฝึกปฏิบัติงานทางคลินิกแก่นักศึกษากายภาพบำบัด
4. ร่วมทำวิจัยกับบุคลากรในคณะกายภาพบำบัด
5. ทำงานด้านเอกสารเพื่อเผยแพร่ข้อมูลวิชาการต่าง ๆ
6. งานอื่น ๆ ที่ได้รับมอบหมาย

**คุณสมบัติ :**

1. ไม่จำกัดเพศ (หากเป็นเพศชายต้องผ่านการเกณฑ์ทหารแล้ว หรือได้รับการยกเว้น กรุณาแนบ สด.8 หรือ สด.43 มาด้วย)
2. อายุไม่ต่ำกว่า 20 ปีบริบูรณ์ แต่ไม่เกิน 35 ปี
3. ได้รับคุณวุฒิปริญญาตรี**และ/หรือ**กำลังศึกษาระดับประกาศนียบัตรบัณฑิตหรือปริญญาโททางด้านกายภาพบำบัด\*\*\*(สำคัญ)
4. มีใบประกอบวิชาชีพกายภาพบำบัด
5. มีประสบการณ์ด้านคลินิก (กายภาพบำบัดทางระบบประสาท) จะพิจารณาเป็นพิเศษ
6. สามารถให้บริการทางกายภาพบำบัด และงานบริการวิชาการอื่นๆ ที่เกี่ยวข้อง
7. สามารถคุมฝึกปฏิบัติงานทางคลินิกด้านกายภาพบำบัด
8. สามารถทำงานวิจัยด้านกายภาพบำบัด ประสานงานและสนับสนุนให้มีการวิจัยด้านกายภาพบำบัด
9. มีความรู้ความสามารถในการใช้ภาษาอังกฤษในระดับดี
10. สามารถปฏิบัติงานนอกเวลาราชการได้โดยเฉพาะ วันเสาร์ - วันอาทิตย์

**หลักเกณฑ์การสอบคัดเลือก**

1. สอบปฏิบัติ
2. สอบสัมภาษณ์

**อัตราเงินเดือน**

คุณวุฒิปริญญาตรี 15,000, ประกาศนียบัตรบัณฑิต 15,800 บาท, วุฒิปริญญาโท 17,500 บาท